Document ID: 32002R1489

Komission asetus (EY) N:o 1489/2002,
annettu 14 päivänä elokuuta 2002,
Unkarista peräisin olevien neuvoston asetuksen (EY) N:o 3448/93 soveltamisalaan kuuluvien tiettyjen tuotteiden tuontiin 1 päivästä tammikuuta 2002 alkaen 31 päivään joulukuuta 2002 asti sovellettavista tulleista
EUROOPAN YHTEISÖJEN KOMISSIO, joka
ottaa huomioon Euroopan yhteisöjen perustamissopimuksen,
ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93(1), sellaisena kuin se on viimeksi muutettuna asetuksella (EY) N:o 2580/2000(2), ja erityisesti sen 7 artiklan 4 kohdan,
sekä katsoo seuraavaa:
(1) Eurooppa-sopimuksen pöytäkirjassa N:o 3, jossa vahvistetaan yhdeltä puolen Euroopan yhteisöjen ja sen jäsenvaltioiden ja toiselta puolen Unkarin tasavallan välinen assosiaatiojärjestely, joka on hyväksytty neuvoston ja komission tekemällä päätöksellä 93/742/Euratom, EHTY, EY(3), määrätään mainitussa asiakirjassa lueteltuja jalostettuja maataloustuotteita koskevista kauppajärjestelyistä.
(2) Edellä mainittua pöytäkirjaa on muutettu Eurooppa-sopimuksen pöytäkirjan N:o 3 mukaisten jalostettuja maataloustuotteita koskevien kauppajärjestelyjen parantamisesta 16 päivänä huhtikuuta 2002 tehdyllä EU-Unkari assosiaationeuvoston päätöksellä N:o 2/2002(4), jossa säädetään tiettyjen Unkarista peräisin olevien tuotteiden tuontiin sovellettavien tullien alentamisesta 1 päivästä tammikuuta 2002 alkaen.
(3) Tullit, joita sovelletaan 1 päivästä tammikuuta 2002 alkaen 31 päivään joulukuuta 2002 asti, olisi sen vuoksi vahvistettava Unkarista peräisin olevien maataloustuotteiden jalostamisesta saatavien tuotteiden tuonnista tehdyn pöytäkirjan N:o 3 mukaisesti,
ON ANTANUT TÄMÄN ASETUKSEN:
1 artikla
Eurooppa-sopimuksen 3 pöytäkirjan liitteen I taulukkoon 2a ja 2b kuuluviin Unkarista peräisin olevien tuotteiden tuontiin sovelletaan 1 päivästä tammikuuta 2002 alkaen 31 päivään joulukuuta 2002 asti liitteessä I, II ja III vahvistettuja tulleja.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 2002.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä elokuuta 2002.

Labels: 3
18
17
6